Riticeddu Sintineddi

U « riticeddu sintineddi »  (o Riticellu Sintinelle) hè un riticeddu di 1260 medichi ghjiniralisti libarali (2% di a tutalità di i medichi ghjiniralisti libarali in Francia mitrupulitana) benivulenti è vuluntarii spartuti à nantu à u tarrittoriu mitrupulitanu francesu.
I medichi membri sò ditti « medichi sintineddi ».
Issu riticeddu, criatu in nuvembri 1984 da u prufissori Alain Jacques VALLERON, hè animatu da « l’Unité mixte de recherche en Santé INSERM – Université Pierre et Marie CURIE». U so scoppu hè di surviglià 14 indicatori di saluta.

A surviglianza  cuntinua di 14 indicatori di saluta
Issu sistema naziunali di surviglianza parmetti di racoglia, d’analizà, di priveda è di ridistribuiscia in tempu riali i dati ipidimiulogichi isciuti da l’attività di i medichi ghjiniralisti libarali.
Hè intigratu à u dispusitivu di surviglianza missu in piazza da « l’Institut de veille sanitaire » (INVS). (Avvisu favurevuli di a CNIL n° 471393).

I 14 malatii suvitati currispondini à 11 indicatori infizziosi :
 Grippa dipo’ 1984
 Andà di corpu acutu (gastro entérite) dipo’ 1990
 Russitu dipo’ 1984
 Buccignoni dipo’ 1985
 Varicedda dipo’ 1990
 Zonà (focu di Sant'Antonu) dipò 2004
 Urétrite masculine dipo’ 1984
 Epatita A, B è C dipo’ 2000
è à 3 indicatori non’ infizziosi :
 Affanu dipo’ 2002
 Tintativi di succidu dipo’ 1999
 Ricorsu à l’uspitalisazioni dipo’ 1997
Pà a grippa, a gastro entérite è a varicedda, issa surviglianza parmetti di priveda, d’avvedasi è di privena di l’affaccata  d’ipidimii naziunali o righjunali.

I dati chì ùn sò micca numinativii sò trasmissi par via d’internet da i « medichi sintineddi »  è  facini crescia una basa di dati (sistema d’infurmazioni ghjiugraffichi)
Un bulittinu sittimanali (sentiwebhebdo) hè stampatu tutti i marti à nantu à u purtonu di u « riticeddu sintineddi » è trasmissu par via  di  ‘’mail’’ à più di 4000  abbunati è à i medià naziunali maiò.
Un « bilanciu annuali » hè dinò stampatu incù tutti i dati  è missu in ligna à nantu à u situ internet in a sizzioni : « documentation/bilans annuels ».

U  « riticeddu sintineddi » hè un centru chì cullabureghja incù l’Urganisazioni mundiali di a Saluta (OMS) pà a surviglianza ilittronica di i malatii infizziosi.

A ricerca scientifica 
I dati isciuti da u « riticeddu sintineddi » parmettini d’ilaburà 
 mudeli di dittizzioni è d’alerti à partasi di u mittudu dittu di « a sarpi di SERFLING » (Costagliola D. et coll., Am. J. Public Health, 1991 
 mudeli pà priveda l’ipidimii à scali ghjiugraffichi diffarenti (mittudu di l’analugii : Viboud C. et coll., Am J Epidemiol, 2003)

Ipidimiulugia di tarrenu 
Inchiesti ipidimiulogichi puntuali sò rializati incù i « medichi sintineddi » .
Sò fatti in u rispettu di i boni pratichi ipidimiulogichi stampati da « l’Associu di l’ipidimiulugisti di lingua francesa » (ADELF).
T’ani tutti un numaru d’ordini nuttatu in un prutucolu scrittu. Facini l’ughjettu d’un rapportu finali di studdii.

Sò sottumissi à prucidurii d’auditu internu pà assicurà a so qualità è ani ricivutu un avvisu favurevuli di a CNIL (n° 471 393)

I risultati di iss’inchiesti sò missi in ligna à nantu à u situ di u « riticeddu sintineddi » in a sizzioni : « documentation/ enquête ponctuelles »

 Liens externes 
  Réseau Sentinelles
  Organisation Mondiale de la Santé (OMS)
  Institut de Veille Sanitaire (InVS), Surveillance des maladies
  Unions Professionnelles des Médecins Libéraux 
  Réseau Santé sociale 
  Unité mixte de recherche 707 (UMR-S 707) 
  Centers for Disease Control and Prevention 
  Centre d'Eurosurveillance des maladies transmissibles

categoria:Medicina